Detalii tulburătoare ies la iveală în cazul șoferului român care și-a pierdut viața în Belgia! Gheorghe lucra pentru o firmă de transport din Spania, pentru a duce un trai mai bun. Ghinionul s-a abătut asupra lui când se afla la volanul camionului său, pe autostradă în Belgia, moment în care cineva a aruncat un capac de canalizare de pe un pod. Din nefericire, românul a murit pe loc, fără să aibă vreo șansă la viață. Autoritățile străine au deschis o anchetă în acest caz și au aflat principalii suspecți. Cu 2 zile înainte de această tragedie, alt șofer român de TIR a trecut printr-o situație asemănătoare!
Ies la iveală detalii surprinzătoare în cazul morții românului în Belgia. Gheorghe a murit într-un mod tragic, după ce un capac de canalizare a fost aruncat de pe un pod, direct în parbrizul TIR-ului său. Românul n-a mai avut nicio șansă să supraviețuiască impactului puternic, iar colega de schimb a reușit să oprească mastodontul la timp. Autoritățile străine au deschis o anchetă și au aflat deja cine sunt principalii suspecți în cazul morții conducătorului auto.
Procurorii au tras concluzia că Gheorghe a fost victima unor adolescenți drogați. Unul dintre ei a fost speriat de pedeapsa cu care se putea alege, așa că a mers la Poliție unde a povestit întregul incident. Mai mult decât atât, tânărul i-a ajutat pe anchetatori să-i găsească și pe restul complicilor.
Doi dintre suspecți sunt minori și au recunoscut că înainte de incident au inhalat gaz ilariant. Investigatorii spun că această substanță este ca un drog și le-ar fi luat mințile tinerilor. Chiar și așa, ei nu au realizat că pot ucide pe cineva atunci când au aruncat acel capac de canalizare de pe un pod.
„Din momentul în care un obiect de o asemenea greutate este aruncat pe un vehicul care trece pe sub un pod, nu poate decât sa ucidă. Cântăreşte cam 20 de kilograme. A fost ceva premeditat să caute şi să arunce un astfel de obiect. Aseară, la poliţie s-a prezentat o persoană, care a spus că a vazut în media imaginile cu incidentul şi care a fost implicată în asta. După asta, şi alte persoane au fost private de libertate. Această persoană a fost privată de libertate şi, pe baza declaraţiilor sale, şi alte persoane au fost private de libertate. În total cinci persoane”, a transmis procurorul Regine Cornet D’Elzius, pentru presa străină.
Un amănunt șocant care a ieșit la suprafață după această tragedie este că a avut loc o situație asemănătoare, cu două zile înainte. Un alt șofer de TIR român a fost atacat în același mod. Iubita acestuia a povestit clipele de groază prin care a trecut în acele momente.
„A văzut trei oameni pe un pod. Dintr-o dată, o bucată de metal a căzut pe camionul lui. Când a văzut al doilea caz a fost şocat, cu adevărat şocat. Are nevoie de ajutor medical, psihologic, pentru a putea vorbi despre asta”, a spus femeia, după ce s-a aflat de moartea lui Gheorghe.